b'\n_START_ARTICLE_\nMestna hranilnica ljubljanska\n_START_SECTION_\nArhitektura\n_START_PARAGRAPH_\nStavba Mestne hranilnice je znana po secesijskem pro\xc4\x8delju, na katerem najbolj izstopa nadstre\xc5\xa1ek iz stekla in kovanega \xc5\xbeeleza v obliki razprtih cvetnih listov. Je podoben a skromnej\xc5\xa1i kot tisti nad vhodom Urban\xc4\x8deve hi\xc5\xa1e. Nad vhodom je ohranjen edini originalni secesijski izvesek. Fasado krasita kipa, alegoriji trgovine in proizvodnje._NEWLINE_Ban\xc4\x8dna dvorana v prvem nadstropju je prav tako izdelana v secesijskem stilu. Ohranjen je \xc5\xa1tukaturni okras z enakimi motivi kot na pro\xc4\x8delju, avtenti\xc4\x8dni lestenci in kosi prvotnega pohi\xc5\xa1tva. Jedkana stekla in ostala notranja oprema so bili izdelani kasneje.'